Source: https://politeia.org.ro/stiri-revista-presei/revista-presei-18-septembrie-2/62362/?replytocom=204595
Timestamp: 2020-02-26 13:58:27+00:00

Document:
Revista Presei – 18 septembrie. Lia Savonea: cu Москва în suflet! | PoliteiaWorld
Home » Stiri / Revista Presei	» Revista Presei – 18 septembrie. Lia Savonea: cu Москва în suflet!
Revista Presei – 18 septembrie. Lia Savonea: cu Москва în suflet!
18/09/2019 Autor desy.demeter Categorii: Stiri / Revista Presei
Buna dimineata intr-o zi de miercuri, 18 septembrie! Vremea se va răci în toată țara și va deveni răcoroasă în regiunile vestice, nordice și centrale și normală termic în rest. Temperaturile maxime vor fi cuprinse în general între 17 și 27 de grade, iar cele minime între -3…-4 grade în depresiunile din estul Transilvaniei, unde vor fi condiții de brumă, și 14…15 grade pe litoral. Cerul va fi variabil, cu înnorări temporare în sud, sud-est, precum și în zona montană, unde pe arii restrânse va ploua slab. Vântul va avea intensificări la munte, îndeosebi pe creste, unde va fi tare, iar la rafală se vor depăși viteze de 80…90 km/h, dar local și la cote mai reduse și în restul teritoriului, cu precădere în nord-est și sud-vest (în general rafale de 45…60 km/h). In Bucuresti, vremea se va răci, iar valorile termice vor fi apropiate de cele normale la această dată. Temperatura maximă va fi de 24…25 de grade, iar cea minimă de 12…13 grade, mai scăzută în zona preorășenească spre 7 grade. Cerul va fi temporar noros și vor fi condiții de ploaie slabă. Vântul va sufla slab și moderat, cu unele intensificări după-amiaza și seara, când la rafală se vor atinge viteze de până la 40…45 km/h.
Puscariașul ajuta Patri(h)oata să….! Miron Mitrea, unul dintre sfătuitorii Vioricăi Dăncilă în campania electorală pentru prezidențiale. Prezență surpriză în echipa de campanie pentru alegerile prezidențiale a Vioricăi Dăncilă: Miron Mitrea, fost ministru PSD al Transporturilor și coordonator al mai multor campanii electorale ale partidului. Mitrea a declarat pentru G4Media.ro că s-a întâlnit cu premierul Viorica Dăncilă și i-a dat sfaturi legate de campanie. ”Ne știm de 20 de ani, am o experiență semnificativă și nu pot să refuz când colegii îmi cer sfatul”, a susținut el. Pe de altă parte, surse din PSD au explicat pentru G4Media.ro că implicarea lui Miron Mitrea este mult mai substanțială, el fiind considerat adevăratul șef de campanie al Vioricăi Dăncilă. Potrivit acestora, Miron Mitrea ar fi venit în echipa de campanie a candidatei PSD pe filiera Cristi Burci, patronul cotidianului Adevărul și unul dintre cei mai influenți oameni din anturajul premierului. Miron Mitrea a fost pus în libertate de Tribunalul Constanţa în luna mai 2016. El a fost condamnat definitiv, pe data de 13 februarie 2015, de Înalta Curte de Casaţie şi Justiţie, la doi ani de închisoare cu executare, pentru că a primit foloase necuvenite din partea fostului şef al Inspectoratului de Stat în Construcţii Irina Jianu, în perioada 2001-2002, în valoare totală de 927.420 de lei, în schimbul numirii şi menţinerii acesteia în funcţie. O lună mai târziu, în iiunie 2016, fostul ministru social-democrat a declarat că nu îl mai interesează politica, dar va pleca „în afara României” şi va face consultanţă politică. Integral pe G4Media
Consiliul UE va da, joi, un nou vot pentru sefia Parchetului European. Surse: Kovesi va fi sustinuta de Franta, dar si de Romania Potrivit unor surse europene, Parlamentul European si-a reconfirmat pozitia pro Kovesi, in cadrul negocierilor de marti cu Consiliul UE. Urmeaza ca joi sa fie dat un nou vot in Consiliu si, spun aceleasi surse, cel mai probabil va fi unul de sustinere tot a fostei sefe a DNA.Joi va fi, la Bruxelles, o intrunire COREPER, unde Consiliul va lua decizia de a o sprijini pe Kovesi, in urma repozitionarii unor state, printre care Franta si Bulgaria. Sunt informatii ca si Bucurestiul isi va reconsidera pozitia. Negociatorii Consiliului Uniunii Europene, reprezentat de presedintia semestriala finlandeza, si cei ai noului Parlament European format dupa alegerile din mai au avut, marti, o prima runda de discutii cu privire la desemnarea sefului Biroului Procurorului Public European (EPPO), pozitie pentru care se afla in cursa si Laura Codruta Kovesi. La 12 septembrie, Parlamentul European, care dupa alegerile europene din luna mai si-a reconfirmat sprijinul pentru candidata Laura Codruta Kovesi, si-a desemnat noua echipa de negociatori pentru functia de procuror-sef european. Noua echipa este formata din presedintele Comisiei de control bugetar (CONT) a PE, Monika Hohlmeier, eurodeputat german din grupul Partidului Popular European (PPE) din PE, Juan Fernando Lopez Aguilar, presedintele Comisiei pentru libertati civile, justitie si afaceri interne (LIBE), membru al grupului S&D din Spania, si Maite Pagazaurtundua, vicepresedinte al comisiei LIBE si membru al grupului Renew Europe, tot din Spania. Integral: http://www.ziare.com
Ministrul Birchall anunta ca specialistii din MJ nu recomanda functionarea SS Ministrul Justitiei, Ana Birchall, a anuntat ca specialistii din cadrul Ministerului Justitiei au facut un raport din care reiese ca nu se sustine functionarea Sectiei de investigare a infractiunilor din justitie (SIIJ), denumita Sectia Speciala (SS). Declaratiile au fost facute la intrarea in sediul CSM, unde urmeaza sa se discute validarea rezultatelor concursului pentru numirea Adinei Florea ca procuror-sef al SS, in conditiile in care ultimele patru sedinte pe aceasta tema au fost boicotate si nu s-a putut lua o decizie din lipsa de cvorum. Birchall a precizat ca vineri a avut mai multe discutii tehnice la Bruxelles privind starea Justitiei din Romania. In acest context, a dat detalii despre raportul MJ, realizat de un grup de lucru interministerial.”Este primul plen dupa o lunga perioada cu o agenda bogata, cu subiecte extrem de interesante pentru functionarea Justitiei. Cunoasteti parerea mea personala. In urma cu ceva vreme, eu am instituit un grup de lucru in care am cerut un punct de vedere de la institutiile relevante din sistemul judiciar, cat si al asociatiilor profesionale, care au cuprins recomandari GRECO, MCV, Comisiei de la Venetia si alte recomandari venite inclusiv de la fiecare roman care ne-a scris in aceasta perioada. Noi terminam aceasta analiza in perioada urmatoare, in maxim doua saptamani. Am intarziat pentru ca au venit anumite puncte de vedere mai tarziu. Sunt doua concluzii destul de interesante, care au majoritatea, si niciuna nu sustine functionarea in aceasta forma a acestei instututii (SS – n.red.). Acestea sunt opinii preliminare. Eu o sa fac public acest raport, o sa-l pun la dispozitia opiniei publice,” declara Birchall. Integral: http://www.ziare.com
Sunt verificate dosarele de lipsire de libertate la toate parchetele din țară. Procurorul general: Este cel mai amplu control din istoria Parchetului General Parchetul General face verificări la toate parchetele din ţară privind dosarele care vizează dispariția unor persoane și infracțiunea de lipsire de libertate înregistrate în ultimii 10 ani, fiind “cel mai amplu control din istoria Ministerului Public”, a declarat marți procurorul general interimar Bogdan Licu. “În momentul de faţă, în cadrul Ministerului Public se află în desfăşurare cel mai amplu control efectuat vreodată în istoria Ministerului Public. Am dispus ca la toate parchetele din ţară să fie verificate toate cauzele privind lipsiri de libertate înregistrate în ultimii 10 ani (…) Sunt verificări în toate cauzele în care s-au înregistrat plângeri în urma unor dispariții de persoane, chiar dacă sunt în conexitate cu alte fapte, viol, omor”, a spus Bogdan Licu. Integral: https://www.hotnews.ro
Batalia pe viata si pe moarte si marele ei absent. Sefa CSM alege Moscova? Ceea ce se joaca inca la CSM, intr-un serial cu multe episoade, nu este o simpla inscaunare a sefului unei sectii de parchet, indiferent care ar fi ea. Este vorba despre o confruntare pe viata si pe moarte intre antieuropenismul explicit al grupului Savonea, prin refuzul explicit de a aplica regulile europene si angajamentele asumate de Romania la intrarea in UE, si rezistenta pro-europeana si pro-justitie a unei alte grupari, din care face parte si ministrul Justitiei, o parte din sectia de judecatori si o parte din sectia pentru procurori. Este confruntarea pe viata si pe moarte in jurul revenirii la situatia din primii ani post aderare, cand Romania inca avea stegulet rosu pe justitie si cand a fost necesara introducerea MCV pentru a nu avea clauza de salvgardare. Gruparea Savonea se lupta furibund sa o instaleze si de jure la sefia Sectiei speciale pentru magistrati (SS), pe Adina Florea, cea care o conduce si acum de facto dupa ce fostul sef, Giani Stan, a devenit judecator CCR. Este o sectie despre care toate organismele internationale, in frunte cu GRECO, Comisia de la Venetia si CE au stabilit ca reprezinta o amenintare la adresa independentei justitei. Este o sectie care se deda la abuzuri de neconceput, cum este retinerea fara nicio procedura, fara nicio instiintare si fara nicio cale de atac a pasaportului unui cetatean roman care nu este acuzat de nimic, impotriva caruia nu a fost facuta nici macar o sesizare si care mai este si minor. Este o sectie care tine deschisa o urmarire penala impotriva unui procuror, desi o hotarare judecatoreasca definitiva de la nivelul ICCJ a stabilit ca urmarirea penala a fost declansata in mod nelegal. O cauza atat de evident la comanda politica incat a starnit furia intregii Europe civilizate. O sectie care a incercat sa aspire sub tot felul de pretexte dosare de interes politic major, precum dosarul TelDrum, solicitat insistent de la DNA. Este o sectie care de la infiintare nu a fost in stare sa trimita in instanta decat un rechizitoriu, cazul Ploiesti, n-a obtinut nicio condamnare, a bifat o achitare. In rest, s-a ocupat doar cu hartuiala, cu operatiuni de imagine, cu retragere de apeluri si cu scurgeri de informatii. Integral pe Ziare.com
Deputații juriști au respins propunerile PNL și USR de abrogare a legii recursului compensatoriu, care a pus în libertate înainte de termen mii de infractori periculoși Propunerile PNL şi USR de a se discuta proiectele privind abrogarea recursului compensatoriu şi revizuirea Constituţiei au fost respinse, marţi, prin vot, de Comisia juridică a Camerei Deputaţilor, preşedintele forului, Nicuşor Halici, anunţând că ministrul Justiţiei şi reprezentanţi ai CSM vor prezenta săptămâna viitoare soluţiile în cazul recursului compensatoriu. Deputaţii PNL şi USR au solicitat, la începutul şedinţei, introducerea pe ordinea de zi a proiectelor referitoare la abrogarea recursului compensatoriu şi la revizuirea Constituţiei, ca urmare a rezultatului referendumului din 26 mai. Deputatul PSD Florin Iordache a susţinut că este nevoie de punctele de vedere ale Ministerului Justiţiei, CSM şi Parchet în privinţa recursului compensatoriu. „Recursul compensatoriu să-l picăm aşa pentru că e o iniţiativă de abrogare – clar nu vom fi de acord. Vreau să ascult punctul de vedere al Ministerului Justiţiei, al CSM, al Parchetului, Ministerului Public, pentru că eu consider că să abrogăm o lege pentru că aşa îşi doreşte un anumit partid politic este total greşit. Putem discuta, putem vedea dacă este oportun să o modificăm. Aş solicita un punct de vedere şi de la Administraţia Penitenciarelor, să trimitem o adresă, să vedem în baza acestei legi ce categorii de persoane au beneficiat şi câte”, a afirmat Iordache. Integral: https://www.g4media.ro
Mesajul noii sefe a Inaltei Curti catre Lia Savonea: Va asigur de o colaborare predictibila, pentru ca este bine sa stim asta Noua sefa a Inaltei Curti, judecatorul Corina Corbu, a participat astazi la prima sedinta a Sectiei pentru judecatori din CSM si a avut un schimb cordial de amabilitati cu sefa Consiliului, Lia Savonea. Corina Corbu a preluat acest post pe 15 septembrie 2019, dupa ce a expirat mandatul Cristinei Tarcea. In acest an, fosta sefa a Inaltei Curti, Cristina Tarcea, a avut mai multe dispute verbale cu Lia Savonea, atat in cadrul sedintelor CSM, cat si in declaratii publice. Corina Corbu a fost singurul candidat la acest post si este vazuta ca unul dintre magistratii apropiati de Lia Savonea. In plus, sefa Inaltei Curti participa, ca membru de drept, la sedintele plenului CSM si la cele ale Sectiei pentru judecatori din CSM. Votul presedintelui Inaltei Curti este important, in contextul in care sefa CSM este contestata de mai multi magistrati pe unele subiecte mediatizate…. In iulie 2014, Corina Corbu a fost trimisa in judecata de DNA, alaturi de alti magistrati de la instanta suprema, printre care si Gabriela Birsan, fiind acuzata de complicitate la favorizarea faptuitorului. Ea a fost achitata definitiv in mai 2018, alaturi de toti inculpatii din dosar. Integral: http://www.ziare.com
Băsescu, Cristescu şi Securitatea Nu m-am numărat vreodată printre admiratorii d-lui Traian Băsescu. Nu mi-a plăcut niciodată limbajul lui frust, miștocăreala afișată, felul lui fals în care încerca să o facă ba pe categoricul, pe omul drept, cinstit pentru care doar adevărul contează, ba pe insul cu principii nenegociabile, ba pe popularul, căzând adesea în clovnerie ieftină ori în grobianism de-a dreptul. Dl. Băsescu mi s-a părut cu desăvârșire fals atunci când mima siguranța și omnisciența în tot ceea ce debita pe vremea în care era ba ministru al Transporturilor, ba primar general al Capitalei. Astăzi este cum nu se poate mai ridicol și mai neconvingător în clipa în care încearcă să răstălmăcească afirmația făcută în urmă cu ani potrivit căreia România nu ar fi avut nevoie de autostrăzi. Având în vedere dezastrul cu care se confruntă transportul feroviar, dezastru care a început încă în vremea nenumăratelor sale ministeriate, probabil că dl. Băsescu credea la fel de incompetent că țara nu ar fi avut nevoie nici de trenuri. Așa se explică poate că un număr însemnat de vagoane nu ies la socoteală. Nu am crezut nici o clipită în sensibilitatea afișată atunci când același domn Traian Băsescu a desăvârșit și pecetluit cu acel nesincer Dragă Stolo scoaterea din joc și trecerea pe linie moartă a ex-candidatului la prezidențiale Teodor Stolojan. Cu toate acestea, l-am votat în 2004 pentru postul de președinte. Am făcut-o cu o serioasă și de neuitat strângere de inimă numai fiindcă aveam frisoane la gândul că ar putea să câștige mult prea îngâmfatul și autoritarul Adrian Năstase. Cel care schimonosise de tot justiția cu complicitatea doamnei Rodica Stănoiu, e drept, mult mai subtil decât avea să o facă mai aproape de zilele noastre Liviu Nicolae Dragnea în tandem cu marele profesor și rector ieșean Tudorel Toader. Dar și cu azi atât de vocalul domn Călin Popescu-Tăriceanu Rupe Lanțurile. Unde mai pui că același domn Năstase , astăzi de profesiune pensionar și blogger, aproape că izbutise să pune căluș presei. Atunci, în toamna anului 2004, în secunda în care am aruncat cu mare viteză în urnă votul am fost străfulgerat de gândul că vor urma cinci ani dintre cei mai agitați. Au fost zece, adică două mandate, amândouă au reprezentând o imensă, sinistră păcăleală. Din păcate, înghițită pe nemestecate de o bună parte a marilor valori intelectuale ale țării. Preț de zece ani bătuți pe muche s-a mimat reformarea instituțiilor Statului, europenizarea, introducerea legii și a ordinii. La fel cum s-a mimat și condamnarea comunismului. Nu neg defel importanța Raportului final al Comisiei prezidențiale conduse de dl. Vladimir Tismăneanu, nu uit condițiile dramatice în care a fost acesta prezentat în fața Parlamentului. Nu uit însă nici de câte argumente a fost nevoie pentru ca dl. Băsescu să fie convins de necesitatea morală a condamnării comunismului la fel cum nu pot trece sub tăcere nici faptul că după aceea nu s-a mai întâmplat nimic. Foștii securiști și foștii înalți activiști și-au primit pe mai departe pensiile imense invocându-se absența cadrului legislativ, or nu de legi se împiedica Traian Băsescu atunci când voia să își impună în vreun fel voința. Dovadă stând felul în care în anul 2010 același președinte a amputat fără nici un fel de mustrare de conștiință salariile oricum mici ale bugetarilor. Integral: http://www.contributors.ro
Sunt absolut convins că și azi informațiile ajung la fel de repede la Moscova ca pe vremea lui Ceaușescu …Europa Liberă: Diferite studii făcute în statele Europei Centrale arată că, după 1989, noile elite economice proveneau preponderent din fostele servicii de informații și din familiile foștilor nomenclaturiști. Se poate generaliza și pentru România această afirmație? Virgil Măgureanu: „Mai întâi, este parțială ca acoperire și cam inexactă. Noii îmbogățiți, care erau, să zicem așa, elitele noului val de după decembrie, aveau o proveniență mult mai diversă decât serviciile. S-a speculat mult pe această temă. Putem zice că și în România este parțial adevărat, dar nu cunoaștem prea bine oameni care, făcând parte dintre profitorii a ceea ce s-a întâmplat după decembrie 1989, să se fi menținut în fruntea clasamentului.” Europa Liberă: Dar acești oameni care proveneau din fosta Securitate au continuat să influențeze viața politică și socială a țării? Virgil Măgureanu: „În mare măsură. Dacă judecăm după faptul că unii dintre ei s-au transformat în patroni de presă, de pildă, și au căutat în mod masiv să influențeze opinia publică, să câștige voturi sau chiar capital politic pe această temă, atunci putem afirma că au influențat într-adevăr și au avut o prezență activă”. Europa Liberă: E vorba aici de Voiculescu, de Vântu? Virgil Măgureanu: „Oricât am fi tentați să-i identificăm pe cei doi, nu-i putem identifica. Vântu provine din interlopii regimului comunist de altădată. Era unul dintre clienții pușcăriilor de atunci. În anul 1990, prin toamnă, făcuse deja prima lui sută de milioane de dolari. Eu citez dintr-un interviu pe care l-a dat și spunea că dacă-i mai merge în ritmul ăsta, în câțiva ani, el va numi viitorul președinte al României. Era un gol atunci, un gol administrativ în anii 90”. Europa Liberă: Abia deveniserăți dumneavoastră primul șef al Serviciului român de Informații. Virgil Măgureanu: „Bine aleasă expresia: „devenisem”, fiind vorba de o devenire. Ați pomenit și despre domnul Dan Voiculescu. Legea spune, nu fără temei, că și-ar fi moștenit o bună parte din capitalul folosit ulterior în afaceri din depunerile care existau în afară, nu din banii Securității, ci din banii poporului român, care erau manevrați de respectiva instituție. Și atunci, între cei doi nu prea există similitudini din acest punct de vedere, deși amândoi au devenit patroni de presă și așa mai departe, influențând în bună măsură viața politică a deceniilor de început”. Europa Liberă: Se spune așa, ca un fel de motto, că serviciile secrete pot influența „alegerile în marja de eroare a sondajelor de opinie”. Credeți că e adevărat? Virgil Măgureanu: „Pot influența și încă într-un mod hotărâtor, atâta vreme cât anumite părți ale procesului electoral sunt trecute și prin acest filtru. La noi se spune – deși termenul acesta e puțin bizar – că Serviciul de Telecomunicații Speciale răspunde de finalizarea rezultatelor votului ș.a.m.d.. Nu vreau să intru în amănunte aici, dar, peste tot în lume, nu numai la noi, serviciile au o marjă bună în ce privește rezultatul votului și modul în care acest rezultat se vede în realitatea politică postelectorală”….. Virgil Măgureanu: „Păi, să zicem, pe linia Moscova. Dar, în privința asta, după cum știm, și Gorbaciov, și Kremlinul aveau deja dezlegare în ce privește modul în care să gestioneze situația de aici. Cunoscută fiind și <<simpatia>> dintre Gorbaciov și Ceaușescu, nu ne îndoim că au avut oarece influență asupra modului în care s-a decis. Pe urmă, o altă componentă despre care Brucan a vorbit râzând și râzând de Ion Iliescu, de care spunea că e fricos. Eu cred că frica a fost o altă determinare în ce privește decizia tribunalului de la Târgoviște privind rezultatul. Eu toate acestea nu le știam la acel moment. Integral: https://romania.europalibera.org
EXCLUSIV Cum e protejat Alexandru Cumpănașu de ”sistemul” pe care îl denunță: are protecție și mașină de lux de la Ministerul de Interne pentru că ar fi primit amenințări, deși la Parchet nu e nici un dosar despre presupusele amenințări Alexandru Cumpănașu, candidatul la prezidențiale cățărat pe tragedia Alexandrei Măceșeanu și care pretinde că se luptă cu Sistemul corupt, a primit protecție oficială de la Ministerul de Interne după ce s-a plâns ministrului Mihai Fifor și în presă că ar fi fost amenințat. Un răspuns oficial al Ministerului Public pentru G4Media.ro arată însă că nu există nici un dosar privind aceste presupuse amenințări. Potrivit informațiilor G4Media.ro obținute, Cumpănașu a fost păzit de o gardă de corp din Brigada specială de intervenție a Jandarmeriei și se deplasează cu un automobil de lux Volkswagen Touareg pus la dispoziție de MAI. ”Cu referire la cererea adresată instituției noastre și înregistrată la Biroul de informare și relații publice cu numărul de mai sus, vă comunicăm că pe rolul Parchetului de pe lângă Înalta Curte de Casație și Justiție nu este înregistrată nicio cauză având obiectul la care faceți referire în solicitarea dumneavostră”, se arată în răspunsul oficial al Ministerului Public. În 30 august, ministrul interimar de Interne de la acel moment, Mihai Fifor, susținea că protecția oferită lui Cumpănașu ar fi avut o bază legală…. De altfel, surse judiciare au precizat pentru G4Media.ro că singurele mențiuni referitoare la presupusele amenințări primite ar fi fost făcute de Cumpănașu într-un memoriu depus la DIICOT, dar care nu ar avea greutatea unei plângeri penale. El a primit protecție în baza legii 550/2004 privind organizarea Jandarmeriei. Integral: https://www.g4media.ro
Liderul deputaților USR, Stelian Ion: Ar fi bine ca Nicuşor Dan să fie singurul candidat al Opoziţiei pentru Primăria Capitalei Deputatul USR, Stelian Ion, a declarat marţi că, în opinia sa, ar fi bine ca Nicuşor Dan să fie singurul candidat al Opoziţiei la Primăria Capitalei, transmite Agerpres. … Întrebat în legătură cu faptul că PLUS l-a desemnat drept candidat la Primăria Capitalei pe Vlad Voiculescu, Stelian Ion a spus că nu este nicio problemă. „Ar fi vorba de o competiţie care dintre cei doi ar avea cele mai mari şanse şi îmi doresc o asemenea competiţie. Îmi doresc ca cel care are cele mai mari şanse să fie nominalizat pentru această candidatură”, a adăugat Stelian Ion. Deputatul Nicuşor Dan a anunţat luni că s-a înscris în cursa internă a USR Bucureşti pentru alegerea candidatului pentru Primăria Municipiului Bucureşti. Integral: https://www.g4media.ro
Cât de diferite sunt produsele din România față de cele similare vândute în Vest Un studiu realizat de ANPC arată că 22,78% din totalul produselor verificate prezintă diferenţe în România faţă de versiunea comercializată în Vestul Europei, a afirmat, marţi, Paul Anghel, director general al Autorităţii Naţionale pentru Protecţia Consumatorilor din România (ANPC), într-o conferinţă de specialitate, informează Agerpres. “Am verificat în funcţie de etichetele care ne-au fost prezentate în studiul european. Acolo au fost analizate 128 de produse. Din aceste 128 de produse au fost găsite în România produse identice de acelaşi producător, dar unele dintre ele veţi vedea cu cantităţi diferite, diferenţe privind compoziţia, cu absenţa unor ingrediente, sau cu prezenţa altor ingrediente, diferenţe privind proporţiile anumitor ingrediente sau diferenţe privind parametri rezultaţi din declaraţiile nutriţionale. Au fost găsite 79 de produse, s-au constatat diferenţe la un număr de 18, reprezentând 22,78% din totalul produselor verificate”, a spus Paul Anghel. El a precizat că Autoritatea nu doreşte sau nu poate să spună în mod clar dacă există sau nu dublul standard. Printre produsele la care s-au identificat diferenţe, Paul Anghel a menţionat printre altele Freeway, Fanta şi Milka. Astfel, în România sucul Freeway conţine 3% suc de portocale, iar în Spania ajunge la 8% şi în Franţa la 10%, iar în Italia la 20%. În cazul sucului Fanta, în România conţinutul de suc de portocale este de 5%, iar în Spania de 8%, Franţa 10% şi în Italia de 12%. Integral: https://www.digi24.ro
Deja stim, CCR = PSD! CCR tranșează azi conflictul dintre Iohannis și Dăncilă pe tema refuzului președintelui de a numi miniștri interimari. Curtea Constituţională a României discută azi de la ora 10.00 sesizarea privind existenţa unui conflict juridic pe tema refuzului președintelui de numire a miniştrilor interimari propuși de premier. Sesizarea Guvernului în legătură cu un posibil conflict juridic de natură constituţională a fost înregistrată la CCR pe 5 septembrie, părţile – Executiv şi Preşedinţie – având ca termen de transmitere a punctelor de vedere data de 11 septembrie, potrivit Agerpres. La începutul lunii septembrie, premierul Viorica Dăncilă a anunţat că Guvernul va sesiza Curtea Constituţională pe această temă. „Miercurea trecută, (n.r. – şeful statului) refuza nejustificat numirea de miniştri în Guvernul României. O săptămână mai târziu, domnul Iohannis blochează din nou numirea miniştrilor interimari în Guvernul României, refuzând de data aceasta să dea un răspuns. Suntem într-o situaţie fără precedent, o situaţie de confuzie şi dezechilibru generată de comportamentul iresponsabil şi egoist al preşedintelui. Domnul preşedinte Iohannis are obsesia blocajelor. (…) Şi pentru că românii merită să nu fie implicaţi şi sacrificaţi de către preşedinte în numele ambiţiei prezidenţiale, Guvernul României va sesiza Curtea Constituţională pentru a reclama un conflict juridic cu şeful statului”, a susţinut atunci Dăncilă. Integral pe G4Media
Fabuloasa poveste a lui Samuel Calotă: turnător, traseist, cârtiţă. Umbra lui Dragnea bântuie Guvernul şi din puşcărie. Niculae Bădălău, ministrul Economiei, pregăteşte numirea lui Samuel Calotă în fruntea Institutului de Metrologie, susţin surse politice pentru „Adevărul“. Samuel Calotă, unul dintre apropiaţii lui Liviu Dragnea, are un trecut zbuciumat: a încercat să mituiască denunţători, a colaborat cu Securitatea, a bifat toate partidele parlamentare, reuşind să ajungă până în conducerea MAI. Numirea lui Samuel Calotă în funcţia de director al Institutului Naţional de Metrologie e programată pentru miercuri, prin ordin al ministrului Economiei, Niculae Bădălău, susţin sursele citate. Bădălău a fost unul dintre oamenii de încredere ai lui Dragnea, cât timp a condus PSD. Nu întâmplător a fost aleasă ziua de miercuri, o zi agitată în politică: CCR urmează să tranşeze conflictul dintre preşedinte şi premier privind numirea miniştrilor interimari, iar liderii PSD se vor reuni seara pentru a discuta despre moţiunea de cenzură a Opoziţiei, deci atenţia presei va fi aţintită pe guvernare, nu pe Monitorul Oficial. În 2015, Samuel Calotă era secretar de stat în MAI, susţinut de Gabriel Oprea. Însă şi-a pierdut funcţia după ce a fost vizat de o dezvăluire legată de Liviu Dragnea. Romică Părpălea, martorul-cheie în dosarul „Referendumul“ , în care Liviu Dragnea a fost condamnat la doi ani cu suspendare, a povestit, cu lux de amănunte, că Samuel Calotă i-a oferit bani pentru a retrage un denunţ împotriva liderului PSD. „Domnul Calotă mi-a zis: «Romică, vin cu o propunere de la Dragnea: «Vă închidem dosarul şi vă dăm suma de 100.000 de euro ca să vă retrageţi denunţul împotriva lui Dragnea». Retragerea denunţului l-am făcut la dumnealui în casă şi banii mi i-a dat pe stradă, după ce s-a dus cu declaraţia mea să verifice. 10.000 o dată şi 10.000 la jumătate de oră. Deci, după ce mi-am retras denunţul, a venit domnul Calotă, mi-a dat 10.000, s-a dus şi a verificat la poliţie. Am făcut cum mi-a dictat“, a declarat Romică Părpălea, care ulterior s-a sucit: „Am un martor că i-am dat banii înapoi lui Calotă pentru că, în momentul ăla, m-am gândit că mă filma şi înregistra şi avea o dovadă cu structurile statului împotriva mea“. Integral pe Adevarul
Taximetriştii vor primi vouchere de 15.000 lei pentru maşini noi şi de 2 lei pentru săpun Gabi Firea e din ce în ce mai generoasă cu firmele de taximetrie! Potrivit unor surse din interior, municipalitatea ar urma să le acorde 3000 de vouchere de câte 15.000 de lei pentru achiziţia de maşini noi, nepoluante. În plus, companiile de taxi ar putea primi şi 3000 de vouchere de câte 2 lei pentru săpun. “Maşinile poluante, şoferii poluanţi, toate aceste probleme pot fi rezolvate prin vouchere”, a declarat, cu încredere, primarul Capitalei. Din păcate, măsura nu e privită cu ochi buni de majoritatea şoferilor, care nu au încredere în misterioasa substanţă spumoasă şi în clăbucii ei parfumaţi. Integral: https://www.timesnewroman.ro
Va uram o zi buna! (@Desy si @Cetatean)
26 Raspunsuri la Revista Presei – 18 septembrie. Lia Savonea: cu Москва în suflet!
Cetatean18/09/2019 at 08:46
Nu Mafia, Tatal si Mama Mafiei!
https://www.hotnews.ro/stiri-sanatate-23373081-exclusiv-transplantul-din-romania-controlat-ultimii-10-ani-singur-victor-zota-gestionat-toate-activitatile-informatiile-privind-traseul-organelor-donatori-primitori-ocupand-functie-infiintata-ilegal.htm
Credeti ca asta a rezistat atat acolo fara protectie? Ca se puteau realiza manevre de tip “Arsinel” fara complicitati la nivel inalt?
stefan6018/09/2019 at 10:09
Cum am scris. Stat mafios esuat.
1- cine are lista donatorilor de organe ? Nimeni ?
2- pai atunci e clar. Ca in China , India se gasesc donatori. Chiar fortat.
3- am vaga senzatie ca va fi tot musamalizat. Cum e clasic , rutina un Romania. Pompos numita ” stat de drept “. Ca Hexipharma , Colectiv , 10 august , s.a.m.d.
http://mobile.hotnews.ro/stire/23371294
Colonel serviciu pasapoarte ( era MI dar in realitate securitate ). Curios ( sau absolut normal in tara bananiera ) apare si primarul
Neculai Onțanu.
Ala ajuns din fruntas general si pensionat special cu primaria impanzita de pensionati speciali ca el.
Ce stat de drept e asta ? Mafie pura . Cu agravantul uniformelor implicate direct-indirect in grupuri criminale organizate .
Ca nu degeaba Dancila propune un alt special ( pensionat la 39 de ani cu 6.700 lei pensie lunara ) in o functie importanta.
Astia , specialii , controleaza tot si toate.
depemures18/09/2019 at 09:00
Multumim pentru Revista.
Complicitatile la nivel inalt sunt….multe !
Cum este posibil ca politicianul cu cea mai solida sustinere , sa taca ? Sa nu faca nimic la desele mesaje de sprijin venite de peste tot. M-am saturat de scurte declaratii . Ticalosii isi bat joc si pericliteaza soarta democratiei .Daca vor reusi principalul vinovat va fi Presedintele !
Este mult prea sigur de victorie ,pentru un nou mandat. Poate va fi al doilea geoana !!
Paganel18/09/2019 at 10:04
Mulțumiri pentru excelenta Revistă a Presei! 🙂
Poate că voi părea „catastrofistul”, „apocalipticul” de „profesie”, dar încep să am convingerea că e prea târziu ca această „țară” să mai scape!… Că nu voi scăpa nici eu, m-am „obișnuit” deja cu „ideea”: mai dureros e că trebuie să-mi învăț copilul să devină emigrant (spre Canada, Olanda, Noua Zeelandă sau alte zări și țări unde mai există respect față de cetățean și munca lui, bun-simț, onestitate, caracter, coloană vertebrală). România a ratat de mai multe ori, când mai avea șansa să (se) înscrie în normalitate.
1. 1989-1990: Ceea ce a început (de la Chișinău, în vara lui 1989, ca o „Revoluție”) a sfârșit în „loviluție”, cu larga contribuție a bolșevicului „emanat” („cu voie” de la Moscova) ilici, când le-a mulțumit minerilor, în 15 iunie 1990…
2. 1996: victoria CDR n-a adus „cei „15 mii de specialiști” și nici aplicarea punctului 8 al Proclamației de la Timișoara (lustrația foștilor politruci de dinainte de 1989): mulți dintre „specialiștii” nechemați de CDR (plecată, în 2000, la „groapa de gunoi” a Istoriei) au emigrat așa cum zicea, de prin 1998-99, Mircea Rusu, „Mamă, plec în America!” (am fost printre cei care s-au înscris la Loteria Viselor/Vizelor, dar… n-a fost să fie…)
3. 2004: marea minciună a „Alianței” (m)DA (și nu prea), încheiată cu „darea aramei pe față” prin apariția usl, între tyrliceanov „leberalul” și ciuma roșie („vopsită din pcdr/pcr în fsn/fdsn/pdsr/psd)…
Atunci mai existau mulți specialiști, nu doar „în floarea vârstei”, competenți, onești, cu caracter, ci și cu destui ani în față spre a fi, timp de mai mulți ani, modele umane și profesionale pentru cei pe care i-ar fi coordonat/dăscălit/îndrumat, în școală, la locul de muncă și/sau în viață! Între timp, unii, cei mai vârstnici, s-au pensionat (sau, din păcate, chiar au trecut la Ceruri!), alții, mai tineri, își etalează, meritat, respectați, competențele, în afara țării… Iar aici a rămas doar un grup (cu diverse subgrupulețe) al lui „să ni se dea”, „să învățăm cât mai puțin sau chiar deloc”, „să fim ipocriți și profitori”, „să avem doar drepturi și chiar privilegii, fără obligații și responsabilități”!… Păi, dacă de ani de zile, multor „asistați sociali”, (pseudo-)„pensionați pe caz de boală” (cu șpaga ferentă, dată cui/unde trebuie!), „șomeri”, beneficiari de „ajutor social”/„alocație de sprijin”, li se dau bani, CA SĂ STEA DEGEABA, de ce să muncească pentru bani??? E PREA TÂRZIU! Până și mult-apreciații, până mai ieri, useriști, își dau „cu stângul în dreptul”, ba susținând (când „societatea va fi pregătită”), „căsătoria între persoane de același sex”- Dan Barna, acum câteva săptămâni!, ba descoperind, la alegerile lor interne, „erori de soft” care au generat greșeli la numărarea voturilor, nedreptățind unii candidați la funcțiile în partid!
S-a creat această obișnuință, ba chiar „normalitate” a lui „mi se cuvine să primesc bani” fără a face nimic! Auzeam, deunăzi că, deși se stă bine la studenți „admiși” (și ăia, nu cu examen, ci prin „dosariadă”!), o bună parte a lor sunt exmatriculați după câteva luni, maxim un an, fiindcă n-au dat deloc pe la cursuri/seminarii/lucrări practice și, cică e „vina cadrelor didactice”!… Ce să le facă profesorii, fraților? Să meargă cu mașina și să-i ia de acasă, să-i aducă la cursuri??? Acei nechemați la facultate, așteptau, a doua zi după „înscriere” direct „diploma de licență”, ca „recunoștință” a acelei facultăți pentru „onoarea” de a-i fi avut de „studenți”, fie și doar o zi!… N-ai voie să-i mai spui prostului că-i prost, nesimțitului că-i nesimțit, ba nici măcar o mică observație n-ai voie să-i faci odraslei, că vine ta’su la școală și te pocnește cât ești tu, nu de „profesor” (ce-i aia – un fraier!), ba chiar director, cum s-a întâmplat ieri, la o școală din Dâmbovița!…Această „societate” tot mai diformă – mai ales moral! – i-a „învățat” așa! Să mai spun? Aș mai avea, dar cred că ajunge!… Să mai spună și alții, de pildă, reputatul specialist Ciprian Mihali, aici:
https://republica.ro/80-dintre-masteranzi-mi-au-dat-lucrari-copiate-dupa-ce-i-am-cazut-pe-toti-la-examen-nu-am-mai-primit-cursul
Mi-aș fi dorit ca ticăloșii, ipocriții, profitorii, adepții, oportuniști ai noii „limbi de lemn” a „societății p(r)ost-moderne, numită „political correctness”să mă lase să-mi văd de treabă, măcar până la pensie, cu promisiunea că nici măriri de salariu, gradații de merit, nici măcar avansări pe post nu cer, dar, văzând, de atâtea ori, că perorez în van, înțeleg că sunt „dintr-o altă lume” și, așa cum voi putea, îmi voi vedea de treabă, pregătindu-mi copilul SĂ PLECE ÎN ALTĂ ȚARĂ!… În rest, cum va da Dumnezeu, pentru fiecare!
EU NU MAI AȘTEPT ABSOLUT NIMIC BUN!
ȘI NICI NU CRED CĂ VOI MAI MERGE LA VOT!… NU MAI AM ÎNCREDERE ÎN NIMENI ȘI ÎN NIMIC!
A A18/09/2019 at 12:38
Au mai bagat porcii criminali un kkt la govern:
https://www.g4media.ro/mihnea-nastase-a-participat-marti-la-sedinta-de-guvern-in-calitate-de-consilier-onorific-al-vicepremierului-miihai-fifor.html
desy.demeter18/09/2019 at 15:04
“Directia Nationala Anticoruptie (DNA) ii trimite in judecata pe Iacob Adrian si Marcoci Petrica-Mihail, in dosarul deschis dupa ce jurnalista Emilia Sercan a primit amenintari cu moartea.
Intr-un comunicat remis presei miercuri de DNA se precizeaza ca procurorii au dispus trimiterea in judecata, sub control judiciar, a inculpatilor Adrian Iacob, la data faptelor rectorul Academiei de Politie “Alexandru Ioan Cuza”, si Petrica-Mihail Marcoci, la data faptelor prorectorul institutiei, pentru savarsirea infractiunii de instigare la santaj.
DNA precizeaza ca, la sfarsitul lunii martie – inceputul lunii aprilie, cei doi “l-au determinat pe inculpatul Barbulescu Gheorghe Adrian sa transmita unei persoane, jurnalist de investigatie – persoana vatamata, mesaje de amenintare pentru a o constrange sa inceteze investigatiile jurnalistice care vizau suspiciunile de plagiat din cadrul academiei, urmarind astfel eliminarea riscurilor pentru cariera lor profesionala”. “Concret, Iacob Adrian si Marcoci Petrica-Mihail i-au cerut lui Barbulescu Gheorghe Adrian, profitand de ascendentul pe care li-l dadeau relatia de subordonare functionala, diferenta de varsta si de grad profesional, precum si de recunostinta acestuia pentru ca dupa absolvire fusese mentinut in cadrul academiei, sa achizitioneze mai multe aparate de telefon second hand si cartele preplatite pentru a transmite mesaje de amenintare persoanei vatamate.
Concomitent, cei doi instigatori i-au promis politistului care a trimis efectiv mesajele de amenintare ca ii vor asigura protectia pentru a nu fi tras la raspundere penala si i-au adresat incurajari pentru a-i intari rezolutia infractionala pe parcursul savarsirii faptelor….” http://www.ziare.com/stiri/dna/dna-ii-trimite-in-judecata-pe-fostii-sefi-din-academia-de-politie-pentru-santajarea-jurnalistei-emilia-sercan-1577886
A A18/09/2019 at 15:27
https://www.g4media.ro/breaking-presedintele-transelectrica-si-a-falsificat-cv-ul-unde-sustine-ca-a-absolvit-politehnica-upb-bucuresti-nu-a-finalizat-studiile.html
In ce mizerie s-a ajuns in Romania… “Presedintele Transelectrica…”
radu218/09/2019 at 16:02
Bunaziua. Dar respecta noua lege a lui Ohm ”psd e om cu mine eu fac oameni cativa sefi din psd”
Dar noutatea este ca Dancila trebuie sa mearga in Parlament! Cand? cand vor consilierii https://www.g4media.ro/breaking-curtea-constitutionala-a-admis-partial-confliictul-dintre-premier-si-presedinte-iohannis-obligat-sa-revoce-ministrii-demisi-de-dancila-sa-numeasca-interimarii-si-sa-motiveze-refuzul-numiri.html
A A18/09/2019 at 16:08
Urgenta mare a porcilor este sa o demita pe Birchall de la justitie, cretina va amana mersul la parlament.
Cetatean18/09/2019 at 16:19
1. Era de asteptat sa piarda Presedintele pe chestiunea interimarilor. Interimatul exact de asta e reglementat: pentru a rezolva un posibil blocaj legat de ne-numirea titularilor. Or, refuzand sa numeasca interimarii, Presedintele a putut fi acuzat de “blocaj”. Si strict pe litera Constitutiei, nu avea argumente. Cata vreme Constitutia nu conditioneaza interimatul (de 45 de zile) de componenta politica a Guvernului, ei trebuiau numiti.
2. Titularii, insa, asta e altceva. Ei nu pot fi numiti decat dupa un nou vot in Parlament, pentru ca s-a schimbat componenta politica. De aceea, la punctul 4, toti din CCR i-au dat dreptate Presedintelui.
3. Banuiesc ca CCR ii va da madamei Dancila maxim 45 de zile sa vina in Parlament, cat tine interimatul unui ministru. E maximum permis de Constitutie, insa poate scapa Dorneanu un “de indata” in motivare (glumesc 😉 )
4. E o semi-victorie a la Pyrrhus pentru Dancila. A obtinut interimarii, insa are de infruntat de doua ori votul Parlamentului: reconfirmare + motiune de cenzura.
Cetatean18/09/2019 at 17:23
Tare Iohannis: semneaza “de indata”, adica dupa ce citeste decizia CCR in Monitorul Oficial 😛
cedric18/09/2019 at 17:40
Face puscarie pentru falsificarea diplomei de inginer?
Marele director al Transelectrica e simplu electrician!
https://www.comisarul.ro/articol/oficial-politehnica-bucuresti-confirma-ca-diploma-_1021705.html
cedric18/09/2019 at 17:50
Scuze AA! Citisem dar am o satisfactie nebuna ca a a fost descoperit. Cati oare au diplome false? Cati au diplome luate la facultati fantoma? Si cati sunt in functii de conducere, incompetenti dar bine platiti?
Prea multe intrebari, recunosc, dar de asta e tara in descompunere.
Eugen Vasilescu18/09/2019 at 18:24
la cate precedente exista e necesar ca oricine are un post la un anumit rang in administratie/guvern sa li se certifice dupa o verificare solida ca diplomele sunt valide.
A A18/09/2019 at 19:01
La puscarie, la ora asta porcul ar fi trebuit deja sa fie acolo. Bune intrebarile… foarte multi falsi, iar tara se descompune in putrefactie intr-adevar. Toata tara-i ca caracalul.
cedric18/09/2019 at 18:23
https://www.comisarul.ro/articol/consiliul-de-supraveghere-al-transelectrica-i-a-ce_1021859.html
“Consiliul de Supraveghere al Transelectrica i-a cerut preşedintelui directoratului, Marius Caraşol, diplomele de studii în original, urmând să dispună măsurile care se impun în conformitate cu prevederile legale, în urma informaţiilor că şi-ar fi falsificat CV-ul, se arată într-un comunicat al companiei, remis, miercuri, AGERPRES.
“Consiliul de Supraveghere al Companiei analizează cu maximă seriozitate şi responsabilitate aceasta problemă, având în vedere că Transelectrica este o societate strategică la nivel naţional şi o companie listată la Bursa de Valori Bucureşti”, se mai arată în comunicat.
Eugen Vasilescu18/09/2019 at 18:28
https://www.hotnews.ro/stiri-politic-23374386-parlamentul-european-siegfried-muresan-coordona-activitatea-grupului-ppe-domeniile-buget-dezvoltare-regionala-agricultura-control-bugetar.htm
se pare ca s.muresan nu sta de geaba
Eugen Vasilescu18/09/2019 at 18:59
http://www.ziare.com/international/israel/e-oficial-netanyahu-pierde-la-mustata-alegerile-din-israel-1577895
gantz are prima sansa sa faca guvernul, pare improbabil ca gantz sa nu faca parte din noul guvern in care caz – dupa cum gantz s-a pronuntat – bibi nu va face parte din noul guvern pana nu-si rezolva problemele juridice. pt ro e nevoie de o alta garnitura de consilieri
cedric18/09/2019 at 19:38
http://www.ziare.com/ccr/decizii/ccr-anunta-oficial-ce-trebuie-sa-faca-iohannis-de-indata-referitor-la-ministri-birchall-pleaca-de-la-justitie-1577930
Eugen Vasilescu18/09/2019 at 20:00
graba nebuna sa scape de birchall? fiecare ora conteaza?
cedric18/09/2019 at 21:24
mar18/09/2019 at 20:40
Este decisă să se lege cu lanțul de scaun. Iar stăpânii i-au interzis să atingă de SS.
https://www.hotnews.ro/stiri-politic-23374498-surse-dancila-nu-veni-parlament-noii-ministri-inaintea-votului-motiunea-cenzura.htm
Paganel18/09/2019 at 21:02
Pe site-ul Research Gate, https://www.researchgate.net/ , nu există, la „Skills and expertise” sintagma „common sense”! Am încercat să o introduc, de mai multe ori, și nu era acceptată!… Așa că, am trecut la rubrica în cauză, expresiile românești „Bun simț” și „Omenie”!…
Ca să fiu „afurisit” până la capăt, înseamnă că platforma științifică Research Gate „cultivă” nesimțirea!?
mar18/09/2019 at 22:16
I-au schimbat broșa, i-au întors cheia la maxim și au scos-o în față. Tupeu maxim!
https://adevarul.ro/news/politica/Sedinta-psd-surse-dancila-anuntat-romania-nu-sustine-codruta-kovesi-functia-sefa-parchetului-european-1_5d82619c892c0bb0c6b87817/index.html
mar18/09/2019 at 23:30
Din ce în ce ”mai bine”……”Informație/Fosta judecătoare Gabriela Bîrsan, noua propunere a PSD pentru Ministerul Justiției! Bîrsan a fost trimisă în judecată de DNA și achitată definitiv anul trecut.”
https://www.comisarul.ro/articol/informatie/fosta-judecatoare-gabriela-birsan-noua-_1021979.html
Cetatean19/09/2019 at 08:35
http://politeia.org.ro/stiri-revista-presei/orice-pesedist-ii-este-frica-de-kovesi-mult-succes-codruta/62375/
« “Orice pesedist îi este frică” de Kovesi. Mult succes, Codruța!
Revista Presei – 17 septembrie. „Înfiinţarea Secţiei Speciale încalcă Tratatul UE“ »

References: CSM 
 ICCJ 
 CSM 
 CSM 
 CSM 
 CSM 
 CSM 
 CCR 
 CCR 
 CCR 
 CCR 
 CCR 
 CCR 
 CCR